《与辩才东坡道潜倡和诗》
宋代·钱协

幻泡昧空色，真梦迷黄邱。宦学类狂走，尔来三十秋。

齿发非他时，岁月不我留。古刹插乱石，蛰龙蟠霞湫。

天人大导师，驻锡今白头。安住善护念，晚节非沉浮。

昔尝同出处，未用相劣优。权寔分二乘，股肱均九流。

今知搅搅者，讵得逍遥游。从兹许礼足，尚可治幽忧。

作者简介：（1034—1097）杭州临安人，字穆父。钱彦远子。以荫知尉氏县。神宗召对称旨，以不附王安石，命权盐铁判官。历提点京西、河北、京东刑狱。奉使吊高丽，凡馈饩非旧例所有者皆不纳。归拜中书舍人。哲宗元祐初，以龙图阁待制知开封府，为宗室、贵戚所憾，出知越州，徙瀛州。召拜工部、户部侍郎，进尚书。复知开封府，临事益精。哲宗莅政，补翰林学士，为章惇诽诋，罢知池州。藏书甚富，工行草书。